CELEX: 62016CN0020
Language: da
Date: 2016-01-15 00:00:00
Title: Sag C-20/16: Anmodning om præjudiciel afgørelse indgivet af Bundesfinanzhof (Tyskland) den 15. januar 2016 — Wolfram Bechtel og Marie-Laure Bechtel mod Finanzamt Offenburg

4.4.2016   
            
            
               DA
            
            
               Den Europæiske Unions Tidende
            
            
               C 118/10
            
         Anmodning om præjudiciel afgørelse indgivet af Bundesfinanzhof (Tyskland) den 15. januar 2016 — Wolfram Bechtel og Marie-Laure Bechtel mod Finanzamt Offenburg
   (Sag C-20/16)
   (2016/C 118/12)
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøgere: Wolfram Bechtel og Marie-Laure Bechtel
   
      Sagsøgt: Finanzamt Offenburg
   
      Præjudicielle spørgsmål
   
   
               1)
            
            
               Er artikel 39 EF (nu artikel 45 TEUF) til hinder for en bestemmelse i tysk ret, ifølge hvilken bidrag, som betales af en arbejdstager, der er bosat i Tyskland og arbejder i den franske stats administration, til den franske pensions- og sygesikring — i modsætning til tilsvarende bidrag fra en arbejdstager, der arbejder i Tyskland, til den tyske socialsikring — ikke nedsætter beregningsgrundlaget for indkomstskatten, hvis arbejdslønnen i henhold til aftalen mellem Tyskland og Frankrig til undgåelse af dobbeltbeskatning ikke må beskattes i Tyskland og blot forhøjer den skatteprocent, der finder anvendelse på yderligere indtægter?
            
         
               2)
            
            
               Skal spørgsmål 1 også besvares bekræftende, hvis de omhandlede forsikringsbidrag inden for rammerne af den franske stats beskatning af lønnen — konkret eller med et fast beløb –
               
                           a)
                        
                        
                           har bevirket en skattenedsættelse eller
                        
                     
                           b)
                        
                        
                           ganske vist burde have bevirket en skattenedsættelse, men ikke er blevet gjort gældende og derfor ikke er blevet taget i betragtning?